Luis Robles Díaz

Luis Robles Díaz (født 6. mars 1938 i El Grullo i delstaten Jalisco i Mexico; død 7. april 2007 i Roma) var en katolsk prelat som diplomat for Den hellige stol, som apostolisk nuntius til en rekke land og til sist visepresident for Den pavelige kommisjon for Latin-Amerika.

Liv og virke

Prest
Luis Robles Díaz ble ordinert til prest 14. april 1963 i Autlán i den meksikanske delstaten Jalisco. Samme år dro han etter sin biskops ønske til Roma for videre studier. Der tok han lisensiatsgrad i kirkerett. 

I 1967 ble han tatt inn i Vatikanets diplomatiske tjeneste og sendt til det apostoliske nuntiatur i  Honduras, hvor han var assistent til nuntius til Honduras og Nicaragua, erkebiskop Lorenzo Antonetti. I 1970 ble han overført til nuntiaturet i Sør-Afrika. Ytterligere posteringer tok ham til Etiopia og Sri Lanka. Mot slutten av 1970-årene vendte han tilbake til Latin-Amerika og jvirket ved nuntiaturene i Ecuador og Colombia.

Titulærerkebiskop, pro-nuntius til Sudan
I 1985 ble han utnevnt til titulærerkebiskop av Stephaniacum av pave Johannes Paul II. Han bispeviet den 9. april samme år i Autlán av erkebiskopen av Mexico by, kardinal Ernesto Corripio y Ahumada. Medkonsekratorer var biskopen av Autlán, José Maclovio Vásquez Silos og biskop José Fernández Arteaga av Colima.

Samtidig ble Robles Díaz utnevnt til pro-nuntius til Sudan og apostolisk delegat for Rødehavsregionen.

Pro-nuntius til Uganda
I 1990 ble han utnevnt til pro-nuntius til Uganda, hvor han tok imot paven på hans reise til Afrika i 1995.

Nuntius til Cuba
Den 6. mars 1999 overtok Robles Díaz som apostolisk nuntius til Cuba. På den tiden var erkebiskop Robles den eneste meksikanske karrierediplomat i den romerske kuries tjeneste og den første pavelige nuntius fra Mexico.

Den romerske kurie
I 2003 ble han utnevnt til visepresident for Den pavelige kommisjon for Latin-Amerika, som etterfølger etter den spanske biskop Cipriano Calderón Polo. Han var dermed den første visepresident for denne kommisjon som selv kom fra Latin-Amerika, og som den nærmeste samarbeidspartner til president kardinal Giovanni Battista Re, var han i stor grad ansvarlig for koordineringen av Vatikanets aktiviteter i Latin-Amerika.

Rett før sin død var Robles Díaz involvert i forberedelsene til den 5. generalforsamling for biskopskonferansene i Latin-Amerika og Karibien (CELAM), som fant sted fra 14. til 31. mai 2007 i den brasilianske helligdommen Aparecida og ble åpnet av pave Benedikt XVI som en del av hans reise til Latin-Amerika. Kort tid etter at han kom tilbake fra et forberedende møte med presidentene for de latinamerikanske bispekonferanser i Bogotá, ble erkebiskopen ført til et romersk sykehus på askeonsdag og døde etter å ha fått flere hjerteinfarkt på påskeaften 2007. Han ble 69 år gammel.

Begravelsesseremonien fant sted 11. april 2007 i korkapellet i Peterskirken i Roma og ble holdt av kardinal Tarcisio Bertone og kardinal Re. Etter hans eget ønske ble hans legeme overført til Mexico og gravlagt på sitt fødested, El Grullo.

Medarbeidere skildret ham som omgjengelig og godt likt, beskjeden og forståelsesfull. I tillegg til sitt eget spanske morsmål, talte Luis Robles Díaz også italiensk, fransk, engelsk og tysk.

Hans etterfølger som visepresident for den pavelige kommisjon for Latin-Amerika 31. mai 2007 var den colombianske erkebiskopen José Octavio Ruiz Arenas.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Biskop Jose Maria Ignacio Montes de Oca y Obregón (1840-1921) *1871
 Biskop Próspero María Alarcón y Sánchez de la Barquera (1827-1908) *1892
 Erkebiskop Leopoldo Ruiz y Flores (1865-1941) *1900
 Erkebiskop Luis María Altamirano y Bulnes (1887-1970) *1924
 Erkebiskop Octaviano Márquez y Tóriz (1904-1975) *1951
 Kardinal Ernesto Corripio y Ahumada (1919-2008) *1953
 Erkebiskop Luis Robles Díaz (1938-2007) *1985

Referanser

Meksikanske katolske biskoper
Personer fra Jalisco
Pavelige nuntier
Ambassadører til Sudan
Ambassadører til Uganda
Ambassadører til Cuba
Linjen Rebiba